 FILOSOFIE ROMÂNEASCĂ ŞI MODERNITATE TENDENŢIALĂ Constantin Schifirneţ Introducere În acest studiu eu analizez, succint, ideile autorului Recesivităţii privind filosofia românească în contextul unei modernităţii specifice societăţilor înscrise în trendul modernizării Pornind de la viziunea lui Mircea Florian despre filosofia românească schiţez un mod de a explica evoluţia gândirii filosofice româneşti prin conceptul de modernitate tendenţială Modernitatea a produs o modificare de esenţă în raporturile creaţiei intelectuale cu comunitatea naţională Din acest unghi, filosofia a cunoscut o naţionalizare aşa cum ştiinţa a devenit, în timp, naţională Ideea este de reţinut fiindcă filosofia a evoluat în strânsă asociere cu ştiinţa în epoca modernă, ambele având ca fundament raţionalitatea şi raţionalismul Studii recente relevă, pe baza unor ample şi docte cercetări, procesul de naţionalizare a tuturor domeniilor cunoaşterii După cum scrie Rudolf Stichweh, ştiinţa modernă a fost ştiinţă universală în secolele XVI-XVIII, deoarece până în secolul al XVIII-lea ştiinţa a fost transmisă, într-un mediu internaţional de comunicare, în limba latină Din secolul al optsprezecelea a avut loc o naţionalizare a ştiinţei În secolul al XIX-lea publicaţiile ştiinţifice au fost asumate, în Europa, de către comunităţi ştiinţifice naţionale Cu toate acestea, evoluţia comunităţii ştiinţifice naţionale a fost însoţită de o diferenţiere internă progresivă a ştiinţei Perioada modernă a susţinut o infrastructură naţională de organizare a activităţii ştiinţifice desfăşurate de către comunităţi naţionale ştiinţifice şi instituţiile ştiinţifice, integrate în universităţi Comunitatea ştiinţifică naţională a fost un stimulent puternic pentru răspândirea globală a ştiinţei şi a instituţiilor sale de bază Această scurtă referire la naţionalizarea ştiinţei vine ca argument în susţinerea tezei despre naţionalizarea filosofiei, iar despre problematica unei filosofii româneşti s-a discutat în ambianţa propice a clarificărilor cu privire la caracterul naţional al celorlalte componente ale culturii Evaluarea componenţei naţionale a gândirii autohtone se face constant prin raportare la filosofia occidentală, filosofie afirmată, în epoca modernă, într-un cadru naţional Filosofia românească a urmat acelaşi trend, adică în primele faze ale modernizării a adoptat mai mult principiul preluării din filosofiei universală Au existat cel puţin două curente de gândire filosofică autohtonă: unul, preocupat de argumentarea universalităţii filosofiei în temeiul rostului ei principal în a descifra adevărul, pornind de la cunoaşterea ştiinţifică a realităţii, iar al doilea curent era interesat de descifrarea ,,materialului românesc“ Prima direcţie admitea numai filosofia capabilă să revele adevărul universal dincolo de orice contingenţe naţionale, lăsând în umbră realitatea naţională, pe când cealaltă orientare judeca filosofia în concretul naţional şi etnic Filosofie şi naţiune în gândirea lui Mircea Florian Exegeza consacrată gânditorului Mircea Florian se axează, în principal, pe studiul concepţiei sale originale, despre recesivitate, dar este cercetată mai puţin teza lui privind dimensiunea naţională a filosofiei Concepţia filosofică a lui Florian este raţionalistă După cum s-a spus: ,,Florian este profesorul prin excelenţă, enciclopedistul neegalat”, ideile sale provenind din meditaţia asupra unei diversităţi de domenii ale cunoaşterii Spre deosebire de C Rădulescu-Motru şi P P Negulescu al căror raţionalism este puternic ancorat în scientismul epocii, Florian accentuează argumentele privind posibilitatea filosofiei ca stiinţă a „fundamentelor, a principiilor, a categoriilor de maximă generalitate”, a principiilor sau noţiunilor prime - prin care cunoştinţa şi viaţa dobândesc unitate sistematică sau sunt totalizate, iar ştiinţele pozitive sunt ajutate să-şi armonizeze rezultatele lor cele mai generale Menirea filosofiei este de „a da culturii un fundament evident, un prim adevăr” Pentru tema de faţă fac referire specială la doctrina sa, doctrina recesivităţii În analiza concepţiei lui Florian despre filosofia românească noţiunea de recesivitate este importantă De altfel termenul de recesivitate ,,relevă existenţa unor dualisme, în care raportul factorilor nu este de coordonare, ci de subordonare, în sensul cel mai obiectiv al acestui termen“, şi „ raportul de recesivitate este raport de opoziţie, iar raportul de opoziţie se exprimă sub formă de negaţie ” Recesivitatea este concepută ca structură fundamentală a lumii Am putea discuta despre relaţia dintre filosofie şi naţiune, pe de o parte, şi relaţia dintre filosofia românească şi filosofia universală, pe de altă parte, ca raport de recesivitate: unul stă în faţă, domină, atrage şi sprijină pe celălalt Raportul dintre filosofie şi naţiune este un raport de recesivitate, adică o dualitate: „raportul recesiv nu este un raport de «înainte – după», un raport temporal, căci polul dominant nu este mai înainte nici temporal, nici axiologic Cei doi poli sunt simultani şi nu pot fi consideraţi ca o succesiune temporală, logică sau axiologică Legătura lor este necesară Unul se opune celuilalt şi prin aceasta îi recunoaşte coprezenţa“ Filosofia exprimă generalitate, totalitate, continuitate, omogenitate, infinit, iar naţiunea exprimă realul, esenţa, individualul Filosofia este termenul dominant iar naţiunea este recesivitatea De altfel, filosofia, în timp, este anterioară naţiunii ca formă de organizare a relaţiilor dintre oameni, dintre grupurile sociale Individualitatea unei filosofii naţionale poate fi argumentată cu ideile lui Florian despre individualitate Aceasta se distinge prin „un număr indefinit (sau infinit) de proprietăţi, de calităţi sau de note”, care pot sau nu pot fi exprimate Florian susţine teza unei filosofii naţionale cu argumente luate din parcursul istoric al doctrinelor despre conceptele de cultură şi civilizaţie din secolul al XVIII-lea când s-a conturat o nouă viziune în care conceptul universalist şi raţionalist de cultură a fost substituit cu cel al pluralităţii culturilor O cultură are fundamente naţionale fiindcă orice naţiune dispune de propria cultură Mircea Florian constată că de-a lungul Evului Mediu, s-a manifestat o tendinţă de unificare a stilurilor de expunere fiindcă limba latină era considerată limbă oficială a filosofiei Din acest motiv era destul de greu să distingi naţionalitatea unui filosof Concepţia sa despre filosofia naţională se întrevede încă din lucrarea Îndrumare în filosofie ( ), în care un scurt paragraf este intitulat „Filosofia se naţionalizează“ Spre sfârşitul secolului al XVIII-lea gândirea filosofică a fost înrâurită de principiul naţionalităţilor proclamat de Marea Revoluţie Franceză: „Filosofia se particularizează, se concentrează între hotarele naţionale în măsura în care naţiunile se trezesc la o viaţă proprie şi devin conştiente de trecutul lor Filosofia veacului al XIX-lea se preface din europeană în naţională; de la întâlnim o filosofie germană, franceză, engleză italiană, americană etc – gândirea se naţionalizează În locul sistemelor de o valoare europeană, filosofia ridică steagul particularismului naţional, al religiozităţii, al respectului faţă de trecut şi, îndeobşte, la o atitudine agresivă şi reacţionară contra filosofiei cosmopolite a «luminilor»" Florian admitea, în , că filosofia are un caracter naţional derivat din contextele istorice şi naţionale, şi aducea ca exemplu, pe filosoful german I Kant, drept cel dintâi autor al unei filosofii naţionale În articolul „Filosofie şi naţionalitate“( ), filosoful emite ideea că o filosofie nu poate fi naţională, datorită aspiraţiei ei de a adopta adevărul universal El reia teza din Îndrumare în filosofie, anume că naţionalizarea filosofiei aparţine secolului al XIX-lea, secolul evoluţionismului şi al romantismului Se observa limpede cum Florian caută să dea o soluţie întrebării dacă filosofia poate fi în seolul al XX-lea naţională, într-un mediu cultural naţional, cum este cel românesc, puternic ancorat în dezbaterile despre conservarea şi întărirea spiritului naţional Pentru a da şi mai multă claritate susţinerilor sale referitoare la universalitatea filosofiei, Florian o compară cu unele ştiinţe, cărora le concede caracterul naţional şi conchide: „obiectul filosofiei se circumscrie prin universalitatea lui Nu există un univers francez, unul englez etc , cum nu există, decât poate pentru poeţi, mai multe…“ Filosoful discută o idee, necercetată suficient, anume aspectele naţionale ale lumii exprimă ,,diversitatea de atitudini, luate de gânditori faţă de aceeaşi lume”, ceea ce în realitate este ,,sensul subiectiv al etnicului în filosofie” Prin urmare „caracterul naţional nu e inerent filosofiei, pentru cuvântul că el nu e cuprins în structura cunoştinţei“ Dar autorul acceptă că „numai voinţa de a gândi şi de a explora e naţională“ Florian nu vede filosofia ca o concepţie întemeiată pe ştiinţă, deşi în doctrina sa raţiunea structurează orice viziune asupra realităţii Această poziţie destul de tranşantă exprimă un anumit mod de a gândi filosofia într-o societate pe cale de modernizare Filosoful concede că există o sincronizare între filosofie şi naţiune De această dată nuanţează ideea afirmată mai înainte despre caracterul exclusiv universal al filosofiei: „Un gânditor nu se poate socoti ca plutind peste naţiune, atâta vreme cât filosofează Cultura filosofică aparţine de fapt unei naţiuni“ Modificarea unghiului de percepţie a filosofiei în raport de naţiune s-a produs datorită necesităţii de a analiza cadrul cultural şi istoric al creaţiei filosofice, iar accentul este pus pe virtuţile culturii în ipostazierea filosofiei ca parte a spiritualităţii naţionale Florian afirmă fără echivoc că există o filosofie într-o cultură naţională Orice cultură are norme interne şi „legi structurale“ după care se modelează viaţa naţională: „Cultura e însăşi viaţa comunităţii etnice“ Desigur, Florian apreciază că două sunt metodele de exprimare naţională în filosofie: metoda eclectică şi metoda intuiţionistă sau mistică, iar acestea dau expresie notei caracteristice a filosofiei româneşti, dimensiunea ei preponderent literară şi retorică Să amintim de invocarea de către Rădulescu-Motru a aceleiaşi idei despre caracterul beletristic al filosofiei româneşti pentru pentru a sprijini afirmaţia despre ofensiva faţă de filosofia ştiinţifică Ţinta argumentaţiei lui Florian este clară: filosofia propovăduită de unii gânditori români, şi avem aici în vedere, în primul rând, pe Nae Ionescu şi, poate, pe Nichifor Crainic, pentru că afirmaţii de genul: „prin vorbă meşteşugită orice teză poate fi susţinută“ sau „ideile se «lansează» nu pentru valoarea lor, ci pentru a cuceri sufletele o clipă şi a pune oamenii la contribuţie“ lasă clar a se înţelege orientarea imprecaţiilor către profesorul de logică şi metafizică Florian pune această manieră de a filosofa pe seama culturii noastre moderne, constituită prin influenţa romantismului european Romantismul s-a constituit în Occident ca reacţie la raţionalismul civilizaţiei moderne din acel spaţiu Preluat de cultura română, el nu a mai avut funcţia din arealul originar, dar a fost folosit în susţinerea idealului naţional şi în construirea organismului politic modern românesc Transferat din politică în domeniul spiritului, romantismul s-a dovedit ineficient Consecinţa imediată, crede Florian, a fost afirmarea unui „naţionalism verbal“ în cultură Filosofia nu ar fi apărut din imperative interne ci ca un fapt imitat din Occident, datorită expansiunii romantismului Vom vedea mai departe că această realitate este efectul unui anumit tip de modernitate Faţă de cele două metode: eclectismul şi intuiţionismul, Florian sugerează calea pozitivă, care ar îmbina scepticismul cu misticismul, soluţie apreciată de el neromânească, dar benefică filosofiei româneşti În esenţă, „filosofia are norme interioare, potrivit cărora se dezvoltă, neatârnat de cine le primeşte Filosofia o virtualitate permanentă în sfera unei culturi complexe“ Florian gândeşte filosofia în cadrul unui mediu cultural cu posibilităţi proprii de a cunoaşte lumea, iar cugetarea românească o concepe, datorită lipsei unei tradiţii filosofice, drept produsul selectării din orice filosofie a tot ce poate da un scop spiritual naţiunii române Florian decelează liniile esenţiale ale unei filosofii naţionale, însă nu exprimă o certitudine referitoare la existenţa unui curent de gândire originală în context românesc Urmare a dezbaterilor despre românism ca o viziune naţională, Florian revine în studiul Filosofia românească ( ) asupra raportului dintre filosofie şi naţiune aşezând investigaţia sub semnul relaţiei dintre filosofie şi românism, prima un fenomen universal, al doilea un fenomen unic, fiind preocupat de modul cum universalul se înrădăcinează în individual Am spune că românismul este recesivitatea în raport cu filosofia Sondând conţinutul gândirii autohtone, Florian profilează contururile ei prin decelarea unor particularităţi: pendularea între Orient şi Occident, Ortodoxia, criticismul, şi remarcă drept specific al românismului „buna dispoziţie sau receptivitatea faţă de cultura occidentală, ori de câte ori a putut pătrunde până în părţile noastre“ Apelând şi de această dată la principiile teoriei formelor fără fond, Florian relevă trăsătura contradictorie a românismului: „Aici descoperim tragicul românismului: ori de câte ori s-a deschis primitor Occidentului, românismul a alunecat din nou în deprinderi orientale, prin urmare, a îngăduit să convieţuiască fără sinteză elementele vechi cu bunurile noi Confuzia a sporit, iar împrumuturile au căpătat aspecte de caricatură Toate etichetele occidentale (democraţie, filosofie, cultură, progres, organizaţie etc ) erau golite de substanţa lor Sonoritatea, puţin umflată, a cuvintelor era aceeaşi, însă înţelesul lor suferise o adâncă pervertire“ Recunoaştem stilul maiorescian în aceste rânduri ce tind să caracterizeze un proces spiritual, care, pe parcursul a aproape două veacuri, urmăreşte să armonizeze spiritualitatea românească generată de istorie şi tradiţii cu noul model de civilizaţie, modernă Spre deosebire de Maiorescu care cerea unitatea fondului intern cu formele exterioare lui, Florian anticipează un nou criticism care să valorizeze atât formele, cât şi fondul culturii occidentale în procesul de afirmare naţională Ataşat conceptului de românism, lansat cu câţiva ani mai înainte de către mai vârstnicul său coleg C Rădulescu-Motru, Florian îi conferă, iată, un conţinut filosofic, accentuând pe adaptabilitatea la standardele occidentale De aceea, poate, să pară surprinzătoare aserţiunea lui Florian: „Destinul românismului e definitiv legat de ortodoxie“, dovadă a consecvenţei sale în ceea ce priveşte afirmarea rolului religiei creştin-ortodoxe în istoria şi cultura noastră încă din anul în articolul Cultura română şi Ortodoxia, publicat în revista „Ideea europeană“ Nu credem a greşi dacă afirmăm că filosoful român a văzut Ortodoxia prin marile servicii pe care le-a adus românismului Dezvoltarea filosofiei româneşti s-a făcut în momentul în care filosofia occidentală cunoştea procesul unor modificări esenţiale, datorită cu deosebire în ce priveşte obiectul ei conceput în noile contexte, adică dincolo de rezultatele cercetării ştiinţifice Gândirea românească s-a remarcat prin două atitudini: eclectismul, pe de o parte, şi opţiunea pentru acele doctrine europene bazate pe concluzii ale ştiinţei, pe de altă parte, Florian menţionând aici filosofia lui Kant, materialismul asociat cu empirismul şi un pozitivism fragmentat, în sistemul lui Herbart şi un vag evoluţionism inspirat de H Spencer sau de W Wundt Dar aceste „formule de gândire“, cum le numeşte el, nu au fost repere pentru mult timp, deoarece, în aspiraţia sincronizării cu filosofia timpului din spaţiul occidental, în deceniul patru al secolului , cultura română renunţa la filosofia ştiinţifică şi adopta filosofia existenţială, văzută ca o primejdie, din cauză că aceasta a renunţat complet la metodă, la principiile analizei critice Trebuie să recunoaştem la Florian ataşamentul pentru un anumit mod evoluţionist de concepere a dezvoltării filosofiei româneşti, asemănătoare traiectoriei cunoscute de filosofia occidentală El concede, neîndoielnic, unele virtuţi naţionale filosofiei iar o filosofie românească este posibilă numai după ce gândirea autohtonă parcurge toate fazele de evoluţie aievea celei apusene Mircea Florian a examinat starea filosofiei româneşti prin norme care diriguiesc gândul filosofic, afirmându-i astfel autonomia faţă de alte domenii ale spiritului şi recunoscându-i, în acelaşi timp, existenţa într-un context naţional Florian abordează filosofia românească la nivelul principiilor, fără a aduce vreo exemplificare cu ideile unui filosof autohton, dar evaluează calitatea gândirii filosofice româneşti prin raportarea ei la performanţele filosofiei occidentale C Rădulescu-Motru exprimă un scepticism mai accentuat decât Florian faţă de fiinţarea unei gândiri filosofice autohtone, din cauza inadecvării acesteia la realităţile autohtone: ,,Filosofia românească, din zilele noastre, nu putem zice că este fructul spontan al cerinţelor culturii poporului român Ea n-a fost chemată de antinomiile ieşite la lumină din lucrările oamenilor de ştiinţă români, sau de conflictele sufleteşti latente în societatea românească, ci ea a fost importată după preferinţe personale, de către tineri români, cari au studiat filosofia la Universităţile străine” Toţi filosofii români semnificativi, care au făcut studii în străinătate, şi au predat apoi în ţară ceea ce au învăţat, şi nicidecum nu au diseminat propriile concepţii După C Rădulescu-Motru, nici nu se putea altfel: ,,Filosofia în înţelesul modern, ca un acord între credinţa dogmatică şi adevăr ştiinţific, între tendinţele contrare izvorîte din activitatea intelectuală a omului modern, nu era în tradiţia românească Trecutul nostru n-a cunoscut conflicte acute de credinţe religioase, sau de concepţii sociale şi politice, care să ceară intervenţia filosofului Noi ne-am mulţumit cu învăţătura creştină, pentru clasele de sus, iar pentru popor, cu zicătorile populare Am putea chiar adăuga, că în trecutul culturii noastre, şi dacă s-ar fi produs pe alocuri preocupări filosofice, în înţelesul modern, ele ar fi fost pe dată înăbuşite de tehnica formalismului bizantin, sub influenţa căreia se găsea până de curând întreg Sud-Estul european” Faţă de scepticismul privind o filosofie românească trebuie amintite argumentele lui Mircea Vulcănescu despre condiţiile care au favorizat apariţia unei filosofii naţionale Punând întrebarea: ,,În ce măsură se poate vorbi de o filosofie românească?” Vulcănescu ajunge la convingerea necesităţii existenţei a trei condiţii pentru existenţa unei filosofii româneşti: Existenţa unei activităţi autentice de filosofare printre români, născută din motive româneşti; Existenţa unui mediu de difuzare sau circulare a ideilor în limba română; Existenţa unei problematici si a unei sistematici originale, regăsite în întrebări şi răspunsuri la problemele esenţiale ale existenţei De reţinut că Vulcănescu expune argumente de susţinere a tezei despre filosofia românească contimporană Cu toate că în perioada interbelică era încă pusă la îndoială existenţa unei filosofii româneşti, în acel interval de timp au fost elaborate sisteme filosofice originale: personalismul energetic - C Rădulescu-Motru, raţionalismul culturologic - Lucian Blaga, raţionalismul neutral - Mircea Florian, raţionalismul antropologic - D D Roşca Idei originale sunt aduse în epistemologie şi logică (C Rădulescu-Motru, I Petrovici, M Florian) şi filosofia culturii (C Rădulescu-Motru, L Blaga, M Ralea, T Vianu) M Vulcănescu, M Eliade, C Noica au creat sisteme filosofice, unele recunoscute în plan mondial Nu mai puţin semnificativă rămâne afirmarea puternică a gândirii filosofice ortodoxe de către Nichifor Crainic şi D Stăniloae, ultimul cu lucrări fundamentale, recunoscute în filosofia europeană Aceste contribuţii reale ale gândirii româneşti, deşi au rămas doar la nivelul unei viziuni individuale fără a fi dezvoltate sau continuate de şcoli filosofice autohtone, sunt, după cum s-a spus ,,o veritabilă conştiinţă de sine a culturii româneşti” Filosofia într-o societate a modernităţii tendenţiale Florian a deschis un câmp fertil în studiul relaţiei dintre filosofie şi naţiune fiindcă a pus chestiunea privind viziunea proprie despre lume a unei comunităţi naţionale: o filosofie născută din „materialul românesc“, reflecţie asupra specificităţii etnice, şi o filosofie românească originală, cu o viziune inedită asupra adevărurilor generale Autorul Recesivităţii discută, mai mult implicit, problema creativităţii filosofice într-o cultură dominată de spiritul de imitare a filosofiei occidentale Obsedată de ideea continuităţii, cultura românească nu a reuşit decât foarte rar să înfăptuiască o activitate creatoare neîntreruptă Nici în ce priveşte libertatea de cugetare nu s-a putut asigura continuitate, perioadele de interdicţie au alternat cu perioadele de exprimare nestingherită a opiniilor Cultura şi cugetarea românească au chestionat limitele capacităţii proprii de creativitate şi despre proiectele ratate din societatea românească O particularitate a culturii româneşti şi deci şi a filosofiei este discontinuitatea în evoluţia ideilor şi a iniţiativelor culturale În continuare aduc ca argument pentru o explicaţii ce pot fi formulate asupra tezei despre particularităţile mişcării filosofice originale într-o societate care a cunoscut şi cunoaşte o modernitate proprie, modernitatea tendenţială Spre deosebire de modernitatea realizată în Occident de economia capitalistă şi acţiunea actorilor sociali, în spirit democratic, în spaţiul public, în România modernitatea s-a produs în arii foarte restrânse şi de ea au beneficiat grupuri sociale cu pondere scăzută în societate Dacă vorbim în termenii unor curente din filosofia românească, lumea românească nu este marcată puternic de valorile, normele, principiile şi criteriile vieţii moderne, încât de aici se poate conchide că lipseşte omul modern, obiectul fundamental al filosofiei Acţiunile şi ideile despre modernizare derulate în societatea românească rămân parţiale şi nefinalizate, iar modernitatea este mai mult o aspiraţie, un ţel de atins dar niciodată pe deplin realizat Modernitatea tendenţială este o modernitate provocată, rezultat al unei modernizări în ariergardă şi nu al uneia în avangardă Teza despre modernitatea tendenţială relevă o separare între idee sau proiecte şi acţiuni sau politici In acest caz ideile au circulaţie în spaţiul public dar fără ca şi acţiunile aferente lor să fie finalizate Spre deosebire de societăţile cu modernitatea bine structurată datorită fundamentului economic solid, productiv şi eficient, societatea cu modernitate tendenţială pare că nu e niciodată aşezată, modernizările ei sunt mai totdeauna doar tendinţe, deoarece aici - spre deosebire de alte spaţii de cultură şi civilizaţie - durata unora dintre tendinţe este mult mai lungă Societatea românească nu se confruntă doar cu un proces de trecere de la o modernitate la alta ci mai are încă de parcurs trecerea de la premodern la modern în paralel cu trecerea de la industrial la postindustrial Natura hibridă şi fragmentată a modernităţii româneşti a influenţat şi influenţează încă evoluţia filosofiei autohtone Nu discut aici despre existenţa sau inexistenţa unei filosofii româneşti Se ridică însă o întrebare esenţială, anume, filosofii români au făcut parte din elitele care au fost factorii cheie ai modernităţii? Răspunsul este dificil de oferit în cadrele unui studiu restrâns, dar putem spune cu certitudine că filosofii români s-au orientat către Europa, fie Occidentală, cei mai mulţi dintre ei, fie Orientală, să amintim aici doar pe N Crainic, şi mai puţin s-au concentrat pe conceperea unei alternative locale de modernitate, pornită din contextul real al modernizării societăţii româneşti, şi ca o contrapondere la acţiunile de modernizare impusă de sus de către elitele politice, nu atât în virtutea unei doctrine proprii cât prin preluarea unor modele de organizare şi management din Occident Ideile filosofilor români nu derivă prioritar din meditaţia asupra proceselor locale de schimbare şi asupra actelor de rezistenţă faţă de căile de modernizare românească Nu avem nici măcar o analiză filosofică a deformărilor şi a rezistenţei la modernizare şi nici o propunere de alternative ale modernităţii Nu mai puţin semnificativ rămâne accentul pe filosofia beletristică în studiul modernităţii româneşti, viziunea eseistică şi literară fiind dominantă În planul gândirii filosofice autohtone s-a plecat de la premisa că modernitatea este unică, universală, fiecare societate fiind obligată să parcurgă întocmai aceleaşi etape şi aceleaşi procese ca ţările care s-au modernizat Aşa au gândit raţionaliştii, cu deosebire T Maiorescu şi şcoala sa, C Rădulescu-Motru, P P Negulescu, I Petrovici Trăsătura fundamentală a gândirii filosofice româneşti este criticismul, şi în mică măsură evaluarea diversităţii de proiecte de modernizare, a pluralităţii doctrinelor şi a modelelor de modernitate, pentru care societatea să selecteze ceea ce este oportun pentru dezvoltarea sa Opţiunea pentru un anumit tip de modernizare şi modernitate exprimă alegerea căilor posibile şi a traiectorilor de urmat, alegere limitată de contextele din cadrul societăţii Spre deosebire de Europa Occidentală, unde idei despre prima modernitate au fost difuzate de către filosofi şi alţi intelectuali, şi a fost doar instituţionalizată într-o etapă ulterioară, în România nu a existat o bază filosofică proprie a primei modernizări (secolul ) Rolul filosofiei şi a altor activităţi pur teoretice intelectuale autohtone a fost, prin urmare mai puţin important în procesul de construcţie instituţională modernă Modernitatea românească nu se regăseşte, doctrinar, în gândirea actorilor şi agenţilor de modernizare şi prin difuzarea ideilor lor Practic nu au existat proiecte de modernizare ci numai interpretări ale modernităţii, prin concepte şi viziuni preluate din gândirea occidentală Schimbările moderne s-au produs fără a avea un proiect Semnficativ, spaţiul public postdecembrist a impus în dezbare programul paşoptist ca reper al modernităţii În loc să fie oferită o alternativă doctrinară a perioadei postcomuniste s-a teoretizat necesitatea reluării proiectului paşoptist Chiar dacă toate proiectele de modernizare au fost formulate şi construite de către elitele politice, acestea nu au fost exclusiv de natură politică Puţini dintre gânditorii români s-au arătat interesaţi de fundamentul economic al modernizării şi al modernităţii la care să fi adăugat elemente filosofice specifice Revenind la parcursul mişcării filosofice româneşti, trebuie spus că abia în secolul al XX-lea ea cunoaşte o profesionalizare şi specializare, interval când s-a conştientizat că filosofia nu poate să se izoleze de spiritul public Deşi ideea filosofică s-a impus destul de greu în spaţiul public am spune că filosofia românească s-a constituit, spre deosebire de cea din Occident, în dezbaterea publică, în confruntarea cu istoricii, filologii şi literaţii A existat o anumită neîncredere în capacitatea românilor de a produce idei filosofice, de notorietate fiind atitudinea sceptică a celui care a impulsionat dezvoltatea filosofiei româneşti – Titu Maiorescu Acesta ar fi o explicaţie privind lipsa unei secţii de filosofie în cadrul Academiei Române în perioada de până la  Toate proiectele au fost implementate de către statul român fiindcă el a funcţionat ca principalul canal de modernizare în societatea românească Acest accent pe stat ca motor de modernizare reflectă rolul dominant al statului în societatea, precum şi necesitatea de a menţine controlul asupra proiectelor de modernizare Procesele de modernizare conduse de stat au fost intrinsec asociate cu modernizarea statului însuşi, cu redefinerea rolului statului în societate Poate nu este întâmplător că aproape toţi filosofii români din perioada antebelică au avut funcţii în stat, inclusiv ca funcţionari în diverse ministere Edificarea civilizaţiei române moderne nu a avut ca temei o doctrină filosofică autohtonă, ci diverse idei, nu destul de suficient structurate, din gândirea apuseană Organismul politico-juridic şi cel instituţional românesc modern s-au constituit aidoma celui din civilizaţia occidentală, fără ca el să integreze direcţii esenţiale ale unei concepţii româneşti despre căile de construire a unei societăţi moderne Nu a existat o reacţie de respingere din partea gândirii tradiţionale româneşti faţă de filosofia occidentală Este clar că avem în vedere dezbaterea în forumul public, ca şi elaborarea de lucrări care să respingă sau să combată teze şi doctrine occidentale Nu neputinţa sau lipsa mijloacelor intelectuale au contribuit la manifestarea unei asemenea toleranţe, cât fondul aperceptiv privind tipul de răspuns la o asemenea sfidare, care a optat pentru preluarea filosofiilor occidentale o dată cu acceptarea formelor civilizaţiei occidentale Opţiune făcută împotriva spiritului dominant în spaţiul originar al culturii române, spaţiul răsăritean, pentru care natura este un cadru dat şi neproblematic şi de aceea înţeleptul vorbeşte numai de lume, niciodată despre natură În secolul al XIX-lea, dominat de principiul naţionalităţilor, s-a trecut ,,de la o Europă geografică la o Europă interculturală”, dar această diversitatea europeană era exprimată în limbajul unităţii sub influenţa decisivă a Vestului asupra Estului În rezumat, ideile lui Mircea Florian despre filosofia românească reprezintă o contribuţie la studiul mersului filosofiei într-o societate aflată în proces de schimbări sociale Orice dezbatere despre filosofia românească se cuvine a explica mişcarea filosofică autohtonă în raport cu modernitatea deoarece în cultura românească se poate vorbi despre profesionalizarea filosofiei şi a prezenţei ideilor filosofice în spaţiul public doar din epoca noastră modernă Pentru că modernitatea aparţine culturilor naţionale, numai din acest moment a putut fi discutată existenţa unei filosofii româneşti de către raţionalişti şi autohtonişti, obiectul disputei dintre ei fiind normele şi criteriile de delimitare a unei filosofii naţionale de filosofia universală Aceste principii derivă din procesul de modernizare românească Publicat în Revista de Filosofie, TOMUL LVIII Nr – , pp - 